MediaWiki:Boardvote intro/ksh

Welkomme zor Waahle för de Förshtänd en de Wikimedia-Shteftong. Mer wähle ëijne Metmaacher för de Jemëijnschaff fun alle Medmaacher en alle Wikimeedija Projëkte ze rëpresëntėere. Hä odder it soll hëlleve, de Wääsch en de Zokunnf faßzekloppe för de Projëkte, un Ding Belange un Mëinong jäjeövver der andere Förshtänd wiggerzejëvve. Onge fill ander Saache weed doh och övvere et Jëld entschiide.

Looer Der aan, wat di Kandidaate jeeder övver sėsh sëllver opjeschrevve hann. Fon dänne es jede'ëijn enne Metmaacher, dä Respäkk fodeent hät, un ald fill Zick opjewandt hät, öm Joods för uns Wiki-Projëkte ze donn. Loor och, wat se op de Froore fon de andere Metmaacher jeantwoot han, un wat Do dofon hällß

Do kannß dä Kandidaate, di de ungershtözze wellß, en Nommer jevve. En kleinere Nommer bedügg, dat De dä Kandidaat leever han wells, well saare de Nommer Ëinß eß och för Ding Nommer Ëinß. Do kannß desellve Nommer aan mieh wi ëijne Kandidaat fojevve, wann se Der ejaal jähn sin, Do moß nit alle Nommer bruche un kannß Nommere övvershprenge, un De kanns och jannz oohne en Rëijefollsch afshtemme un jaa këin Nommere aanjëvve.

Bëim Ußzälle shtëijt jaa këij Nommer noch schlääshter doh, wi jeede Nomer, un Kandidaate met ejaale Nommere sin orr_ejahl joht draan.

Wann ußjezalld_eß, weed noh däm Schulze singe Metood der Waalsiijer ußjeräschnet.

Mieh Ėnnfommazjohne fengk mer op dä Sigge: de Waahle för de Förshtänd en de Wikimedia-Shteftong. (op änglesch) de Kandidaate (op änglesch) dem Schulze sing Metood (op dütsch)